**JUDEȚUL SATU MARE *Anexă***

**CONSILIUL JUDEȚEAN**  la Proiectul de Hotărâre nr \_\_\_\_\_/\_\_\_\_\_2023

**REGULAMENT**

**de organizare și funcționare al**

**serviciului social cu cazare**

**Locuință protejată** **pentru persoanele victime ale violenței domestice „VENUS”**

**Satu Mare, cod serviciu social 8790CR-VD-III,**

**Articolul 1**

**Definiții**

**(1)** Regulamentul de organizare și funcționare este un document propriu al serviciului social de tip rezidențial cu cazare pe perioadă determinată de până la 1 an, Locuința protejată pentru persoanele victime ale violenței domestice “VENUS” Satu Mare, cod serviciu social 8790CR-VD-III Satu Mare, fiind înfiinţată prin Hotărârea Consiliului Judeţean Satu Mare nr. 28/2020.

**(2)** Prevederile prezentului regulament sunt obligatorii atât pentru persoanele beneficiare, cât și pentru angajații unității și, după caz, pentru membrii familiei beneficiarilor, reprezentanții legali/convenționali, alți specialiști, vizitatori.

**(3)** Locuința protejată pentru persoanele victime ale violenței domestice reprezintă un tip de serviciu social cu cazare pe perioadă determinată de până la 1 an, în care victimele pot beneficia de cazare, supraveghere, îngrijire, consiliere psihologică, consiliere juridică, consiliere vocațională, reabilitare și reinserție socio-profesională pentru o viață independentă.

**Articolul 2**

**Identificarea serviciului social**

1. Serviciul social cu cazare pe perioadă determinată de până la 1 an, Locuința protejată pentru persoanele victime ale violenței domestice „VENUS ” Satu Mare, cu sediul în mun. Satu Mare, str.Depozitelor, nr.18, jud. Satu Mare, este administrat de furnizorul de servicii sociale Direcția Generală de Asistență Socială și Protecția Copilului a județului Satu Mare, acreditat conform Certificatului de acreditare seria AF nr. 000809 din data de 10.04.2014, deține Licența de funcționare seria LF nr. 00147 din 14.03.2023,
2. **Locație secretă pentru publicul larg** *(conform art. 19 alin (4) din Legea nr.217/2003 pentru prevenirea și combaterea violenței domestice, republicată, cu modificările și completările ulterioare)*, deoarece oferă o formă de locuire în vederea facilitării transferului la o viață independentă menită să asigure protecție, siguranță și securitate personală beneficiarilor.

**Articolul 3**

**Scopul serviciului social**

1. Scopul serviciului Locuință protejată pentru persoanele victime ale violenței domestice „VENUS” Satu Mare, este de a oferi pe perioadă determinată de până la 1 an victimelor violenței domestice cazare, supraveghere, îngrijire, consiliere psihologică, consiliere juridică, orientare vocațională, reabilitare și reinserție socio-profesională pentru tranzitul la o viață independentă, în cadrul unei rețele naționale inovative de locuințe protejate destinate prevenirii și combaterii violenței domestice.

**Articolul 4**

**Cadrul legal de înființare, organizare și funcționare**

1. Serviciul social Locuință protejată pentru persoanele victime ale violenței domestice „VENUS” Satu Mare, a persoanelor victime ale violenței domestice funcționează cu respectarea prevederilor cadrului general de organizare și funcționare a serviciilor sociale după cum urmează:

- Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

- H.G. nr. 867/2015 pentru aprobarea Nomenclatorului serviciilor sociale, precum și a regulamentelor - cadru de organizare și funcționare a serviciilor sociale, cu modificările și completările ulterioare;

- <LLNK 12011 292 10 201 0 18>Legea asistenței sociale nr. 292/2011, cu modificările și completările ulterioare;

- Ordinul nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii și combaterii violenței domestice, Anexa 3 – Standardele minime de calitate pentru serviciile sociale cu cazare pe perioadă de lungă durată organizate ca locuințe protejate pentru persoanele victime ale violenței domestice;

- Legea nr. 217 din 22 mai 2003 (\*\*republicată\*\*) pentru prevenirea şi combaterea violenţei în familie,cu modificările și completările ulterioare;

- Legea nr. 174 din 13 iulie 2018 privind modificarea şi completarea <LLNK 12003 217 10 201 0 18>Legii nr. 217/2003 pentru prevenirea şi combaterea violenţei în familie;

- cu respectarea prevederilor proiectului “Venus - Împreună pentru o viață în siguranță!”, Contract POCU: 465/4/4/128038

**(2)** Serviciul social Locuință protejată pentru persoanele victime ale violenței domestice „VENUS” Satu Mare, funcționează fără personalitate juridică în structura Direcției Generale de Asistență Socială și Protecția Copilului a județului Satu Mare, este coordonat metodologic de un asistent social specialist (cu rol de responsabil servicii sociale) și se subordonează din punct de vedere funcțional serviciului de intervenție pentru situații de abuz, violență în familie, trafic și alte situații de urgență în domeniul asistenței sociale.

**(3)** Serviciul social Locuință protejată pentru persoanele victime ale violenței domestice „VENUS” Satu Mare, are o capacitate de 6 locuri.

**Articolul 5**

**Principiile care stau la baza acordării serviciului social**

**(1)** Serviciul social Locuință protejată pentru persoanele victime ale violenței domestice „VENUS” Satu Mare, se organizează şi funcţionează cu respectarea principiilor generale care guvernează sistemul naţional de asistenţă socială, precum şi a principiilor specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate în materie la care România este parte, precum şi în standardele minime de calitate aplicabile.

**(2)** Prinicpiile specifice care stau la baza prestării serviciilor sociale în cadrul Locuinței protejate pentru persoanele victime ale violenței domestice „VENUS” Satu Mare, sunt următoarele:

a) promovarea bunăstării, siguranței fizice și securității economice a victimelor pentru depășirea situației de criză și reluarea unei vieți independente;

b) abordarea comprehensivă a violenței domestice și a violenței împotriva femeilor, inclusiv prin promovare a unei abordări sensibile la gen în serviciile sociale destinate victimelor violenței domestice;

c) creșterea gradului de dezvoltare personală (autodeterminare) și împuternicirea victimelor violenței;

d) acces nediscriminatoriu, gratuit și debirocratizat (facil) la servicii adecvate pentru toate categoriile de victime ale violenței domestice;

e) asigurarea și menținerea confidențialității asupra aspectelor ce țin de siguranța și viața privată a victimei, protejarea intimității beneficiarilor și respectul pentru demnitatea umană în toate activitățile locuintei;

f) cooperarea multidisciplinară și sprijin individualizat pentru asigurarea unei intervenții personalizate și coerente;

g) promovarea participării beneficiarilor, inclusiv a copiilor, la luarea deciziilor care îi privesc și derularea activităților;

h) furnizarea serviciilor se face prin asigurarea intervenției unitare, integrată și în rețea;

i) principiile generale care guvernează sistemul național de asistență socială.

**Articolul 6**

**Beneficiarii serviciului social**

***(1)*** *Beneficiarii locuinţei protejate sunt victimele violenţei domestice:*

• a) adulţi/ femei, persoane autonome care nu sunt diagnosticate cu boli cronice sau contagioase cu vârsta între 18-65 ani victime ale violenţei domestice cu domiciliul/reședința în România;

• b) cupluri părinte/reprezentant legal-copil.

Cuplul părinte/reprezentant legal-copil, denumit în continuare părinte-copil, se referă la părintele victimă împreună cu copilul sau copiii săi, care pot fi victime la rândul lor şi/sau martori.

1. *Condiții de acces/admitere în Locuința protejată pentru persoanele victime ale violenței domestice„VENUS” Satu Mare:*

Condiţiile de admitere în serviciul social sunt determinate de evaluarea condițiilor de risc și de vulnerabilitate ale victimelor violenței domestice și de disponibilitatea locurilor în cadrul locuinței protejate. Beneficiarii locuinței protejate trebuie să îndeplinească *cel puțin o condiție de risc și una de vulnerabilitate* după cum urmează:

a) **Condițiile de risc** pentru victima violenței domestice sunt următoarele:

a.1) a beneficiat în ultimii 5 ani, de cel puțin o măsură de protecție, ordin de protecție provizoriu sau ordin de protecție,

a.2) se află sau s-a aflat în ultimii 5 ani în evidențele unuia sau mai multor servicii publice de asistență socială, uneia sau mai multor organizații neguvernamentale și a beneficiat din partea acestora de acordarea unor servicii/ măsuri de sprijin

a.3) i s-a eliberat în ultimii 5 ani cel puțin un certificat medico-legal și/sau certificat medical care să ateste vătămările provenite din situațiile de violență domestică, și, după caz, orice alte documente doveditoare emise de către unitățile sanitare.

a.4) victima face dovada înregistrării unei cereri de divorț sau a emiterii de către instanțele judecătorești a unei hotărâri definitive într-un proces de divorț sau a unui certificat de divorț.

b.) **Condiții de vulnerabilitate** a victimelor violenței domestice sunt următoarele:

b.1) se află în situația de dependență economică față de agresor și nu are venituri proprii sau acestea sunt insuficiente;

b.2) nu are calitatea de salariat la momentul realizării evaluării, cu excepția mamelor care s-au aflat sau se află în concediu de îngrijire a copilului.

b.3) nu deține un certificat de calificare profesională pentru o anumită ocupație

b.4) face parte din categoria de șomeri în vârstă de peste 45 de ani, şomeri de lungă durată, tineri NEET (persoana cu vârsta cuprinsă între 16-25 ani, care nu are loc de muncă, nu urmează o formă de învățământ și nu participă la activități de formare profesională), sau șomeri care sunt părinţi unici susţinători ai familiilor monoparentale.

b.5) nu deține nici o diplomă de studii sau deține documente doveditoare privind absolvirea a cel puțin 4 clase.

Accesul și admiterea în Locuința protejată pentru persoanele victime ale violenței domestice „VENUS” Satu Mare**,** se realizează conform procedurii de admitere astfel:

a) beneficiarii sunt admiși în locuința protejată în baza cererii, avizată de asistentul social specialist (cu rol de responsabil servicii sociale) și aprobată de directorul general al Direcției Generale de Asistență Socială și Protecția Copilului Satu Mare;

b) beneficiarul este înregistrat în Registrul de evidență a beneficiarilor;

c) după aprobarea cererii, în termen de maxim 7 zile de la înregistrarea în registrul de evidenţă privind admiterea beneficiarilor, se încheie cu beneficiarul un contract de furnizare de servicii;

d) perioada de acordare a serviciilor locuinţei protejate este de maximum 1 an, în funcţie de situaţia particulară a fiecărui beneficiar şi în raport cu nevoile individuale ale acestuia;

f) Contractul de furnizare servicii este redactat în două exemplare originale. La cererea beneficiarului şi cu acordul conducerii, contractul poate fi reînnoit, după caz;

g) pentru cuplurile părinte-copil victime ale violenţei, se încheie contractul de furnizare de servicii cu părintele/sau reprezentantul legal victimă a violenţei. Contractul de furnizare servicii se încheie între Direcția Generală de Asistență Socială și Protecția Copilului a județului Satu Mare prin Locuinţa protejată şi părintele victimă a violenţei domestice, care este beneficiar al locuinţei protejate împreună cu copilul victimă sau martor al violenţei;

h) directorul general al Direcției Generale de Asistență Socială și Protecția Copilului a județului Satu Mare dispune acordarea serviciilor în cadrul serviciului social Locuință protejată pentru persoanele victime ale violenței domestice “VENUS” Satu Mare. Documentul prin care se realizează cele de mai sus este Dispoziţia de acordare a serviciilor ;

i) pentru fiecare beneficiar/cuplu părinte-copil se întocmeşte dosarul personal care conţine, cel puţin, următoarele documente:

- cererea de admitere, semnată de beneficiar, în original;

- dispoziția de acordare a serviciilor emisă de Directorul general al Direcției Generale de Asistență Socială și Protecția Copilului Satu Mare, în original;

- actul de identitate a beneficiarului, precum şi, atunci când este cazul, actele de identitate ale copiilor, minori aflaţi în grija sa în locuinţa protejată, în copie;

- contractul de furnizare servicii semnat de părţi, în original;

- fişa de evaluare/reevaluare a beneficiarului;

- planul de intervenţie;

- copii ale fişelor de evaluare multidisciplinară (medicală, psihologică, socială şi juridică) şi ale planurilor de reabilitare şi reintegrare socială a copiilor găzduiţi împreună cu părinţii victime ale violenţei domestice, precum şi alte documente de monitorizare;

- acord de prelucrare a datelor beneficiarului.

1. *Condiții de încetare a serviciilor sociale furnizate în Locuința protejată pentru persoanele victime ale violenței domestice „VENUS” Satu Mare*:
2. încetarea frecventării locuinței protejate de către beneficiar, prin proprie voinţă (încetare);
3. la expirarea duratei pentru care a fost încheiat contractul pentru acordarea de servicii sociale;

c) prin acordul părţilor privind încetarea contractului;

d) internarea în spital, în baza recomandărilor medicale;

1. transferul la o instituţie specializată, în scopul efectuării unor terapii sau programe de recuperare/dezalcoolizare, tratament drogo-dependență etc.;
2. forţa majoră (cataclisme naturale, incendii, apariţia unui focar de infecţie, sistarea licenţei de funcţionare a locuinței protejate etc.);
3. în cazul în care beneficiarul are un comportament inadecvat, care face incompatibilă acceptarea/rămânerea acesteia în locuința protejată;
4. când nu se mai respecta clauzele contractuale de către beneficiar;
5. în cazul neîndeplinirii/nerespectării obligațiilor prevăzute în contractul de furnizare de servicii sociale;
6. în situația în care beneficiarul a sustras sau a distrus voit bunuri din dotarea serviciilor sociale sau a produs vătămări corporale altor persoane;
7. în situația în care a fost pronunțată o hotărâre definitivă a unei instanţe judecătoreşti privind savârșirea unei fapte penale de către beneficiar;
8. decesul beneficiarului.
9. *Persoanele victime ale violenței domestice beneficiare de servicii sociale furnizate în Locuința protejată pentru persoanele victime ale violenței domestice „VENUS” Satu Mare au următoarele drepturi:*
10. să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
11. să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
12. să li se asigure păstrarea confidenţialităţii asupra informaţiilor furnizate şi primite;
13. să li se asigure continuitatea serviciilor sociale furnizate atâta timp cât se menţin condiţiile care au generat situaţia de dificultate;
14. să fie protejaţi de lege atât ei, cât şi bunurile lor, atunci când nu au capacitate de exerciţiu;
15. să li se garanteze demnitatea, intimitatea şi respectarea vieţii intime;
16. să participe la evaluarea serviciilor sociale primite.

**(5)** *Persoanele victime ale violenței domestice beneficiare de servicii sociale furnizate în Locuința protejată pentru persoanele victime ale violenței domestice „VENUS” Satu Mare au următoarele obligaţii:*

a) să furnizeze informaţii corecte cu privire la identitate, situaţie familială, socială, medicală şi economică;

b) să participe, în raport cu vârsta, situaţia de dependenţă etc., la procesul de furnizare a serviciilor sociale;

c) să comunice orice modificare intervenită în legătură cu situaţia lor personală;

d) să păstreze confidențialitatea adresei și locației locuinței protejate față de agresor și/sau alte persoane care pot periclita viața și siguranța atât personal cât și a celorlați beneficiari ai locuinței;

e) să aibă un comportement dezirabil social, bazat pe respectarea normelor de conviețuire socială, astfel încât să nu afecteze activitatea locuinței protejate și pe ceilalți beneficiari;

f) să respecte prevederile prezentului Regulament de organizare și funcționare.

**Articolul 7**

**Activități și funcții**

Principalele funcții ale Locuinței protejate pentru persoanele victime ale violenței domestice „VENUS” Satu Mare sunt:

1. **de furnizare a serviciilor sociale, prin asigurarea următoarelor activități:**
2. găzduire pe perioadă determinată de până la 1 an, în funcție de situația particulară a fiecărui beneficiar și în raport cu nevoile individuale ale acestuia;
3. îngrijire personală, menținerea igienei personale în incinta locuinței protejate, igienizare primară (spălat, uscat, deparazitat, organizat) a articolelor de îmbrăcăminte și a altor obiecte personale;
4. evaluare medicală primară/asistență medicală;
5. dezvoltarea deprinderilor de viață independentă;
6. educație non-formală și informală;
7. consiliere vocațională, grup de suport și acompaniere socială;
8. sprijin pentru întocmirea actelor de identitate și/sau a altor documente, în funcție de particularitățile individuale.

**b) de informare a beneficiarilor, a potențialilor beneficiari, a autorităților publice locale și a comunității cu privire la domeniul său de acțiune și intervenție, prin asigurarea următoarelor activități:**

1. elaborarea de materiale informative pe suport de hârtie;

2. elaborarea de rapoarte de activitate - anual;

3. completarea chestionarelor de satisfacție – anual de către beneficiari.

**c) de promovare a drepturilor beneficiarilor și a unei imagini pozitive a acestora, de promovare a drepturilor omului în general, precum și de prevenire a situațiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activități:**

1. elaborare împreună cu beneficiarii a ”Carta drepturilor”;
2. elaborare împreună cu beneficiarii a ”Regulilor locuinței protejate”;
3. marcarea unor zile naționale/locale și internaționale, destinate categoriei de beneficiari căreia se adresează locuința protejată.

**d) de asigurare a calității serviciilor sociale prin realizarea următoarelor activități:**

1. asigurarea infrastructurii și a logisticii;
2. elaborarea instrumentelor standardizate utilizate în procesul de acordare a serviciilor;
3. realizarea de evaluări periodice a serviciilor prestate;
4. sprijinirea dezvoltării, extinderii, diversificării și creșterii calității serviciilor sociale;
5. creșterea competențelor profesionale ale personalului implicat în domeniul acordării de servicii sociale, prin facilitarea accesului la cursuri de perfecționare și specializare;

**e) de administrare a resurselor financiare, materiale și umane ale locuinței protejate prin realizarea următoarelor activități:**

1. asigurarea calității condițiilor de locuit;

2. asigurarea calității hranei în raport cu resursele financiare alocate conform legislației în vigoare;

3. asigurarea logisticii în funcție de nevoile beneficiarilor și resursele furnizorului;

4. formarea și autoformarea continuă a personalului, disponibilitatea, capacitatea empatică și motivația personalului.

# **Articolul 8**

# **Structura organizatorică, numărul de posturi și categoriile de personal**

# **(1)** Serviciul Locuință protejată pentru persoanele victime ale violenței domestice „VENUS” Satu Mare, funcționează cu un număr de 8 posturi de natură contractuală:

a) personal de specialitate: 2

- asistent social specialist (263501) – 1;

- psiholog practicant (263401) – 1.

b) personal de îngrijire și asistență: 6.

- asistent medical (222101) – 1;

- îngrijitoare (532104) – 5.

**Articolul 9**

**Personalul de specialitate.**

**Atributiile personalului de specialitate:**

**a) Asistent social specialist:**

1) întocmeşte documentaţia de instituţionalizare a beneficiarilor, verificând existenţa tuturor actelor necesare;

2) informează beneficiarii asupra drepturilor de care beneficiază în conformitate cu legislaţia în vigoare, respectă şi apară aceste drepturi;

3) întocmeşte Planul de intervenție/Reintegrare Socială a beneficiarului;

4) asigură o abordare integrată a serviciilor pentru victimele violenței domestice prin corelarea serviciilor furnizate la nivelul locuinței protejate cu furnizarea serviciilor complementare: grup de suport și cabinet consiliere vocațională;

5) sprijină victimele violenței domestice în ceea ce privește învățarea și asumarea deprinderilor de viață independentă;

6) pregătește și facilitează transferul victimei violenței domestice la o viață independentă;

7) ține evidenţa tuturor datelor legate de victimele violenței domestice şi întocmeşte rapoarte, situaţii, studii, evaluări referitoare la activitatea sa specific;

8) face demersuri pentru responsabilizarea victimei violenței domestice în ceea ce privește reintegrarea familială, socială și profesională în cele mai bune condiții;

9) răspunde de calitatea activităților desfășurate la nivelul Locuinței protejate și dispune, în limita competenței, măsuri de organizare care să conducă la îmbunătățirea acestor activități sau, după caz, formulează propuneri în acest sens;

10)urmărește evoluția victimelor și colaborează cu grupul de suport și cu cabinetul de consiliere vocațională pentru asigurarea celor mai bune servicii care să răspundă nevoilor personalizate;

11)asistentul social colaborează cu psihologul, consilierul vocațional și asistentul medical şi cu alte servicii din comunitate pentru pregătirea reintegrării profesionale şi sociale a victimei violenței domestice;

12) să îndeplinească orice alte sarcini trasate de conducerea Direcției Generale de Asistență Socială și Protecția Copilului a județului Satu Mare și de șeful de serviciu în legătură cu cazurile de violență domestică.

1. **Atribuțiile psihologului practicant sunt:**
2. să apere drepturile copiilor/persoanelor aflate în dificultate;
3. să se informeze “la fața locului” cu privire la situația persoanei aflate în dificultate;
4. să realizeze evaluarea psihologică a victimelor violenței domestice;
5. să verifice și să soluționeze toate sesizările repartizate de către șeful de serviciu privind cazurile de violență domestică, cu respectarea principiilor de lucru în echipă;
6. să realizeze evaluarea psihologică a victimelor violenței domestice în colaborare cu alte instituții și autorități responsabile și cu respectarea principiilor de lucru prevăzute de normele și standardele în vigoare privind intervenția și munca în situații de abuz și alte situații de urgență în domeniul asistenței sociale;
7. să realizeze activități de informare a comunității privind fenomenul de violență domestică și prevenirea acestuia;
8. să intervină în situații de urgență pentru prevenirea riscului de violență domestică sau orice alte forme de abuz;
9. să participe la diferite programe/proiecte implementate de Direcția Generală de Asistență Socială și Protecția Copilului a județului Satu Mare privind fenomenul de violență domestică;
10. să colaboreze cu echipa județeană interisntituțională de lucru privind cazurile de violență domestică precum și cu alte instituții/organisme/autorități constituite la nivel central/ local/ județean/ comunitar ce au ca scop prevenirea și intervenția în aceste cazuri;
11. să îndeplinească orice alte atribuții prevăzute de Legea 217/2003 pentru prevenirea și combaterea violenței domestice, republicată, cu modificările și completările ulterioare și să se asigure că acestea sunt puse în aplicare în cadrul Locuinței Protejate “VENUS” Satu Mare;
12. să îndeplinească orice alte atribuții/responsabilități care au ca obiectiv principal intervenția primară/secundară/terțiară în cazurile de violență domestică;
13. să ofere servicii de consiliere/terapie psihologică victimelor violenței domestice;
14. să colaboreze cu unități sanitare în vederea obținerii informațiilor cu privire la starea de sănătate a victimelor violenței domestice;
15. să însoțească victima la servciul de medicină legală;
16. să asiste victima la procesul de audiere realizat de organele de poliție;
17. să realizeze evaluarea/consilierea/terapia copiilor victimelor violenței domestice;
18. să participe, la grupurile de lucru și să colaboreze cu ceilalți membrii ai echipei interinstituționale în procesul de rezolvare a cazurilor de violență domestică;
19. să întocmească raportul de evaluare psihologică, pe care îl predă șefului ierarhic superior în vederea analizării și avizării acestuia;
20. să completeze baza de date cu privire la cazurile de violență domestică;
21. să informeze la timp șeful de serviciu cu privire la cazurile de violență domestică și despre problemele care apar pe parcursul instrumentării acestor cazuri;
22. să colaboreze cu toate servciile din cadrul Direcției Generale de Asistență Socială și Protecția Copilului a județului Satu Mare dar și cu serviciile de specialitate din cadrul altor Direcții de Asistență Socială și Protecția Copilului, Locuințe Protejate pentru victimele violenței domestice din țară, ONG-uri și Instituții (Poliție, Tribunal, Judecătorie, Parchet, Spitale, Serviciul de medicină legală);
23. să își asume responsabilitatea pentru demersurile pe care le face pe parcusrul instrumentării cazurilor;
24. să îndeplinească orice alte sarcini trasate de conducerea Direcției Generale de Asistență Socială și Protecția Copilului a județului Satu Mare și șeful de serviciu în legătură cu cazurile de violență domestică;
25. să evalueze riscul, nevoile imediate ale victimelor violenței domestice și potențialul risc privind expunerea acestora la situații de violență domestică;
26. să păstreze toate documentele intrate, cele întocmite pentru uz intern, precum și cele ieșite, potrivit legii;
27. să asigure cu promtitudine realizarea serviciilor specializate privind nevoile victimelor violenței domestice;
28. să sprijine și să monitorizeze victimele violenței domestice, asigurându-se ca acestea sunt informate, acceptă, înțeleg și acționează în conformitate cu nevoile și cu prevederile legislației în vigoare;
29. să urmărească realizarea planului de intervenție pentru victimele violenței domestice;
30. să participe la ședințele de lucru ale serviciului de intervenție pentru situații de abuz, violență în familie, trafic și alte situații de urgență în domeniul asistenței sociale unde va informa despre mersul activităților pe care le desfășoară;
31. să întocmească raportul de activitate săptămânal la solicitarea șefului de serviciu;
32. să îndeplinească orice alte sarcini trasate de conducerea Direcției Generale de Asistență Socială și Protecția Copilului a județului Satu Mare și de șeful de serviciu în legătură cu cazurile de violență domestică pe care le instrumentează.

**Personal de îngrijire și asistență**

**Atribuțiile personalului de îngrijire și asistență :**

1. **Îngrijitor:**

1) victimele sunt tratate cu onestitate, respect, răbdare oferindu-le susţinere morală;

2) stimulează capacitatea de comunicare prin creearea unui climat de încredere şi respect reciproc;

3) să nu adoarmă în timpul serviciului în vederea prevenirii unor situaţii neprevăzute;

4) asigură supervizarea victimelor violentei domestice şi supravegherea copiilor (la nevoie) în spaţiile colective şi de joacă, răspunzând direct de copiii ale căror mame lipsesc din Locuința protejată pentru un anumit număr de ore, datorită unor activităţi. (maximum 4 ore);

5) observă comportamentul victimelor, informează, coordonatorul Locuntei protejate, respectiv personalul de specialitate asupra situaţiilor mai deosebite, precum şi asupra progreselor înregistrate;

6) să respecte programul de zi a victimelor violenței domestice în conformitate cu Rregumanetul de Ordine Interioară;

7) supraveghează efectuarea igienei personale de către victimele violenței domestice în perioada în care ăși desfășoară activitatea;

8) raportează orice modificare apărută în starea de sănătate a victimelor al asistentului medical;

9) solicită ajutor de urgență apelând telefonic serviciul 112, în absența personalului medical din locuința protejată dacă constată modificări grave de sănătata la o victimă, și anunță de îndată coordonatorul;

10) participă la organizarea meselor festive pentru sărbătorirea zilelor de naştere a victimelor de violență domestică;

11) participă la dezvoltarea deprinderilor de viaţă independentă a victimelor de violență domestică;

12) participă la derularea activităţilor recreative şi de socializare, inclusiv a perioadelor de somn şi odihnă, ţinându-se cont de particularităţile fiecărui victima a violenței domestică;

13) să îndrume victimele violențelor domestice să menţină curăţenia în Locuinta protejată;

14) să participe activ la toate activităţile de autogospodărire a victimelor violenței domestice din cadrul Locuinței protejate;

15) să respecte codul etic în relaţia cu victimele violenței domestice;

16) să aibă comportament afectiv pozitiv cu victimele violenței domestice din Locuința protejată;

17) să participe la şedinţele administrative organizate periodic cu întreg personalul din Locuința protejată, în mod obligatoriu;

18) să respecte regulamentul de ordine interioară şi/sau normele interne de funcţionare, care reflectă spiritul valorilor democratice de respect pentru drepturile victimelor de violență domestică;

19) să promoveze principiul muncii în echipă;

20) are obligaţia de a sesiza coordonatorul Locuinței protejate în cazul în care are suspiciuni sau identifică situaţii de abuz, neglijare;

21) disponibilitate de a lucra în echipă, empatie, răbdare, abilități de comunicare;

22) să-și păstreze confidențialitatea informațiilor la care are acces, inclusiv locația unde își desfășoară activitatea;

23) disponibilitate la program de muncă prelungit, ture de zi respectând codul muncii; 24) este responsabil de asigurarea curăţeniei în centru;

25) este responsabil de calitatea rezultatelor obţinute;

26) este responsabil de respectarea legalităţii în domeniul său de activitate.

1. **Asistent medical**
2. răspunde de integritatea fizică și psihică a beneficiarilor din centru ;
3. îndeplineşte un rol informativ, învăţând beneficiarele să respecte regulile de igienă (igiena personală, igiena copilului, a locuinţei, a alimentaţiei) şi de prevenire a îmbolnăvirilor;
4. administrează/supervizează acordarea de medicamente copilului de către beneficiare şi o învaţă regulile de observare şi îngrijire a copilului bolnav;
5. pregăteşte întreg personalul şi beneficiarele rezidente în vederea acordării primului ajutor;
6. se implică în stabilirea meniurilor şi în buna organizare a programului zilnic, astfel încât copiii să beneficieze de o alimentaţie corectă;
7. verifică şi actualizează dosarele cu documentele medicale ale copilului şi ale beneficiarelor;
8. colaborează cu medicul de familie al cuplului mamă-copil/copii;
9. urmăreste dezvoltarea fizică, cognitivă, emoţională şi socială a copiilor, respectiv evaluarea, diagnosticarea şi remedierea timpurie a eventualelor deficienţe de dezvoltare.
10. realizează programe care cuprind activităţi ce urmăresc creşterea receptivităţii generale la stimuli în vederea dezvoltării capacităţilor şi aptitudinilor în învăţare;
11. înregistrează progresele realizate de copil în jurnalul acestuia;
12. asigură asistenţa medicală de urgenţă şi solicită serviciul de ambulanţă, când este cazul;
13. întocmeşte şi ţine evidenţa fişelor medicale ale copiilor;
14. urmărește, verifică și răspunde de sănătatea fizică şi psihică a cuplului mamă-copil beneficiari ai locuinței protejate şi informează șeful de serviciu despre orice modificare survenită;
15. însoțește beneficiarii la medic pentru consultații, achiziționează medicamentele conform prescripțiilor medicale și informează în scris modul de administrare;
16. în caz de internare a beneficiarilor, menține legătura cu spitalul/medicul curant și informează șeful de serviciu despre starea de sănătate a beneficiarilor internați;
17. are un rol formativ în învăţarea beneficiarelor cu privire la îngrijirea personală, a regulilor de igienă şi prevenirea îmbolnăvirilor la copii și adulți,
18. cunoaște, aplică măsurile de acordare a primul ajutor și pregătește și îndrumă personalul şi beneficiarele rezidente în vederea acordării primului ajutor;
19. respectă procedurile de lucru privind modul de achiziționare, depozitare, administrare a medicamentelor și de distrugere a celor expirate , inclusiv a resturilor biologice după tratamente;
20. participă la întocmirea meniurilor, respectând normativele nutriţionale pentru fiecare categorie de copii în parte;
21. monitorizează modul în care se pregăteşte, se distribuie şi se administrează alimentaţia copiilor, în funcţie de vârsta acestora;
22. controlează starea igienico-sanitară a tuturor încăperilor;
23. ține evidenţa medicamentelor aflate în locuința protejată, prin înscrierea acestora în centralizatorul de consum;
24. izolează copiii bolnavi sau suspecţi de a fi bolnavi/purtători de boli infecto-contagioase şi informează şeful de serviciu despre aceste cazuri;
25. efectuează educaţia pentru sănătate a cuplului mamă- copil/copii;
26. efectuează termometrizarea copiilor, cântăreşte şi măsoară copiii, consemnând datele în fişa medicală.
27. respectă și promovează drepturile copilului, așa cum sunt ele prevăzute în Legea nr. 272/2004, republicată, cu modificările și completările ulterioare;
28. consemnează în Registrul de predare – neregulile sau schimbările survenite pe tura sa, disfuncționalitățile apărute și măsurile care le-a luat pentru remedierea lor;
29. consemnează în fișele de incidente – accidente orice situație de acest gen survenită în tura efectuată și modul de remediere a situației;
30. îi este interzis să aplice măsuri disciplinare excesive sau iraționale copiilor din centru (expl. privarea de medicație sau tratament medical).;
31. semnalează șefului de serviciu în termen de o oră orice abuz asupra copilului, respectând procedurile de lucru privind semnalarea cazurilor de abuz;
32. îndeplinește și alte atribuţii prevăzute în standardul minim de calitate aplicabil.

**Articolul 10**

**Responsabilităţi comune tuturor categoriilor de personal**

1) asigură confidențialitatea informațiilor obținute prin exercitarea profesiei;

2) respectă intimitatea persoanei, precum și libertatea acesteia de a decide;

3) respectă legislaţia şi normele eticii profesionale stabilite;

4) se informează în permanență de noile lucrări de specialitate apărute, de noutățile legislative;

5) efectuează propuneri pentru îmbunătăţirea activităţii în domeniul său de activitate;

6) răspunde de calitatea muncii depuse şi de rezolvarea la timp a sarcinilor potrivit prevederilor legale în vigoare;

7) îşi desfăşoară activitatea în conformitate cu pregătirea profesională şi instrucţiunile primite din partea angajatorului, astfel încât să nu expună la pericol de accidentare şi îmbolnăvire atât propria persoană cât şi persoanele din jur în timpul serviciului;

8) urmărește respectarea drepturilor copilului în instituţie şi solicită îmbunătăţirea activităţii dacă observă încălcări ale acestor drepturi;

9) răspunde personal de integritatea bunurilor materiale, a aparaturii şi instalaţiilor cu ajutorul cărora îşi desfăşoară activitatea, astfel încât să nu aducă prejudicii instituţiei;

10) participă la manifestările festive, la cursuri de formare organizate de către Direcția Generală de Asistență Socială și Protecția Copilului a județului Satu Mare;

11) răspunde penal, material şi disciplinar pentru îndeplinirea în mod necorespunzător a sarcinilor de serviciu;

12) răspunde de corectitudinea și promptitudinea cu care furnizează informațiile din domeniul său de activitate;

13) păstrează confidenţialitatea informaţiilor şi respectă codul de etică;

14) respectă prevederile Regulamentului de Organizare și Funcționare și al Regulamentului de Ordine Interioară din unitatea în care lucrează precum și Normele de Protecția muncii și P.S.I, Procedurile de lucru din cadrul serviciului;

15) va efectua orice alte sarcini profesionale stabilite pe linie ierarhică;

16) să cunoască misiunea Locuinței protejate;

17) participă la formele de perfecţionare a pregătirii profesionale organizate în unitatea care lucrează;

18) execută şi alte sarcini din profilul postului pe care îl ocupă, dispuse de coordonatorul Locuinței Protejate şi a conducerii Direcției Generale de Asistență Socială și Protecția Copilului a județului Satu Mare.

**Articolul 11**

**Finanțarea locuinței protejate**

1) În estimarea bugetului de venituri şi cheltuieli, locuința protejată pentru persoanele victime ale violenței domestice „VENUS” Satu Mare, are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

2) Finanţarea cheltuielilor Locuinței protejate pentru persoanele victime ale violenței domestice VENUS Satu Mare, se asigură, în condiţiile legii, din următoarele surse:

a) bugetul Județului Satu Mare;

b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

c) fonduri externe rambursabile şi nerambursabile – Proiectul “ VENUS – Împreună pentru o viaţă în siguranţă !” pe perioada de implementare a proiectului;

d) alte surse de finanţare, în conformitate cu legislaţia în vigoare.

**Articolul. 12**

**Anexe**

Constituie anexe ale prezentului regulament, următoarele documente:

* Procedura operațională privind admiterea beneficiarilor în locuința protejată, aprobată prin decizia Directorului general al Direcției Generale de Asistență Socială și Protecția Copilului a județului Satu Mare;
* Procedura operațională privind sesizarea suspiciunilor de abuz asupra copilului în locuința protejată, aprobată prin decizia Directorului general al Direcției Generale de Asistență Socială și Protecția Copilului a județului Satu Mare;
* Procedura operațională privind identificarea și sesizarea cazurilor de abuz și neglijență precum și pentru soluționarea acestora în locuința protejată, aprobată prin decizia Directorului general al Direcției Generale de Asistență Socială și Protecția Copilului a județului Satu Mare;
* Procedura operațională privind suspendarea/încetarea serviciilor în Locuința protejată, aprobată prin decizia Directorului general al Direcției Generale de Asistență Socială și Protecția Copilului a județului Satu Mare.

**PREȘEDINTE, SECRETAR GENERAL AL JUDEȚULUI,**

Pataki Csaba Crasnai Mihaela Elena Ana

**Coordonator Compartiment Autoritate Tutelară,**

Bartha Helga Elisabeta